कोहरा (तालुक)

कोहरा अवध का एक तालुक था। वर्तमान में यह उत्तर प्रदेश के अमेठी ज़िला में स्थित है।

 इतिहास 

इस तालुकदारी का इतिहास बहुत गौरवशाली रहा है। मध्यप्रदेश का नरवर नगर इस तालुक का मूल स्थान था। नरवरगढ़ के राजकुमार सोढ़ देव ने ९६६ में अमेठी राज्य की स्थापना की एवं अमेठी के प्रथम राजा बने। उन्ही के वंशज राजा विक्रम साह के छोटे पुत्र राजकुमार हिम्मत साह ने १६३६ में गंगा दशहरा के दिन कोहरा (तालुक) की स्थापना की तथा प्रथम स्थापना के रूप में भगवान चतुर्भुज एवं शिव मंदिर की स्थापना की तत्पश्चात कोहरा किले का निर्माण करवाया। वहीं उनका राज्याभिषेक हुआ।

कोहरा (तालुक) से ही बाबू भूप सिंह का १८५७ की क्रांति में अतुलनीय योगदान रहा। उन्ही के वंशज  बाबू शिव बहादुर सिंह १९४२ के भारत छोड़ो आंदोलन में उदय प्रताप कॉलेज के कक्षा बहिष्कार में सम्मिलित हुए एवं बाद में भूदान आंदोलन में अपने दो गावों को दान में दिया। परिवार के बाबू उमानाथ सिंह जी ने शिक्षा एवं समाज सुधार के क्षेत्र में अनुकरणीय कार्य किया तथा उत्तर प्रदेश इतिहास कांग्रेस के अध्यक्ष रहे। परिवार के ही श्री रवींद्र प्रताप सिंह उत्तर प्रदेश विधानसभा एवं लोकसभा के सदस्य निर्वाचित हुए एवं आपातकाल में मीसा एक्ट के तहत अमेठी के प्रथम बंदी रहे।

 तालुकेदारों की सूची 

बाबू हिम्मत साह
बाबू भूप सिंह
बाबू शिव दयाल सिंह
बाबू देवी दयाल सिंह
बाबू महावीर सिंह
बाबू बेनी बहादुर सिंह
बाबू प्रताप बहादुर सिंह
बाबू शिव बहादुर सिंह
बाबू उमानाथ सिंह

 इन्हें भी देखें 

कोहरा
अमेठी

 सन्दर्भ 

श्रेणी:उत्तर प्रदेश
श्रेणी:रियासत